wannaphong/clean_thaiwikipedia huggingface dataset:
# เมทธิลโบรไมด์
เมทธิลโบรไมด์  หรือ โบรโมมีเทน  เป็นสารประกอบออร์กาโนโบรไมด์ที่มีสูตรโมเลกุล CH3Br มีลักษณะเป็นแก๊สที่ไม่มีสี ไม่มีกลิ่นและไม่ติดไฟ ถูกผลิตขึ้นโดยสิ่งมีชีวิตบางชนิดตามธรรมชาติรวมถึงถูกสังเคราะห์ขึ้นในภาคอุตสาหกรรม รูปร่างโมเลกุลมีลักษณะเป็นทรงสี่หน้า และเป็นหนึ่งในสารเคมีที่ทำลายชั้นโอโซน ในอดีตมนุษย์เคยใช้เป็นยาฆ่าแมลง จนกระทั้งหลายประเทศได้ยุติการใช้ในช่วงกลางคริสต์ทศวรรษ 1990 ถึง ต้นคริสต์ทศวรรษ 2000 หรือในปี ค.ศ. 1995 - ปี ค.ศ. 2005

การนำไปใช้ทางผลผลิตทางการเกษตร
เมทธิลโบรไมด์เป็นสารเคมีที่ใช้ในการอบไม้และรมควันพืชผลทางการเกษตรอย่างแพร่หลาย

ผลกระทบต่อร่างกายหากได้รับสาร
เมทธิลโบรไมด์ เป็นสารเคมีที่ทำลายสารพันธุกรรมของมนุษย์และสัตว์ที่มีพิษสูงมาก 
พิษต่อระบบประสาท
ทำลายระบบประสาท มีผลทำให้ระบบประสาทเสียหายถาวร ทำลายระบบประสาทส่วนกลาง มีอาการประสาทหลอน
พิษต่อระบบทางเดินหายใจ
ทำลายปอดหากสูดดมเข้าไป ก่อให้เกิดการอักเสบ พุพองในทางเดินหายใจ
พิษต่อระบบอวัยวะภายใน
ทำลายอวัยวะภายในจนล้มเหลว เกิดอาการชักกะตุกและทำให้เสียชีวิตอย่างรวดเร็ว

พิษต่อระบบต่อมไร้ท่อ
หากได้รับพิษแบบสะสม ทำให้ระบบต่อมไร้ท่อ ทั้งต่อมใต้สมอง ต่อมไทรอยด์ อัณฑะและรังไข่โตขึ้นและเปลี่ยนรูปร่างไป ทำให้เป็นหมัน

การก่อมะเร็ง
นอกจากนี้ยังพบว่าเป็นสารก่อให้เกิดมะเร็งกระเพาะและมะเร็งต่อมลูกหมากและมะเร็งรังไข่อีกด้วย ทำให้มีอาการคลื่นไส้ อาเจียน ใจสั่น ร่างกายอ่อนแรง

การปนเปื้อนในอาหาร
พบว่าเมื่อมีการรมควันข้าวด้วยเมทธิลโบรไมด์ จะสามารถซึมเข้าสู่เนื้อข้าวสารได้ถึง 70 เปอร์เซ็นต์ สามารถกระจายตัวในข้าวสาร ได้ยาวนานและอยู่ตัวเนื่องจากจับตัวกับคาร์โบไฮเดรตได้อย่างดี ซึ่งงานวิจัยพบว่าสารจะซึมเข้าสู่เนื้อข้าวสารในวันที่ 34

วิธีลดการปนเปื้อนในอาหาร
จากงานวิจัยของประเทศญี่ปุ่น จากการศึกษาเมทธิลโบรไมด์ที่ตกค้างในข้าวและราเมน พบว่าการลดการปนเปื้อนทำได้โดยการใช้ความร้อนยิ่งนานค่าการปนเปื้อนยิ่งลดลงอย่างมีนัยสำคัญ และจากการศึกษาพบว่าหากนำข้าวสารไปซาวน้ำ พบสารเมทธิวโบรไมด์ลดลง 49 เปอร์เซ็นต์ และเมื่อนำไปหุง ค่าจะลดลงอีก 9.8 เปอร์เซ็นต์

เมทธิลโบรไมด์ในประเทศไทย
มีการนำไปใช้ในการรมควันข้าวสารก่อนบรรจุถุง

การใช้สารทดแทน
สารที่นำมาใช้ทดแทนเมทธิลโบรไมด์ คือ อีโคฟูม และซัลฟูริลฟลูออไรด์ แต่ในสหรัฐอเมริกา มีความกังวลการใช้ซัลฟูริลฟลูออไรด์ ในอาหาร เนื่องจากจะมีฟลูออไรด์ตกค้างในอาหาร ซึ่งอาจได้รับเกินกว่าค่าความปลอดภัย จึงต้องใช้และตรวจสอบจำกัดปริมาณอย่างเหมาะสมhttp://www.thaipan.org/sites/default/files/file/3%2520%25E0%25B8%25AA%25E0%25B8%25B2%25E0%25B8%25A3%25E0%25B8%25A3%25E0%25B8%25A1%2520MB.%2520Bussara_0.pdf&ved=2ahUKEwjE1crpgv7cAhWIs48KHbe9DDQQFjAAegQIABAB&usg=AOvVaw3Hpc-WE32JjeZ6Gqss1p6P
# พิณเพียะ
พิณเปี๊ยะ หรือ พิณเพียะ เป็นเครื่องดนตรีพื้นเมืองล้านนาชนิดหนึ่ง เป็นเครื่องดนตรีประเภทดีด ลักษณะของพิณเปี๊ยะมีคันทวนยาวประมาณ 1 เมตรเศษ ตอนปลายคันทวนทำด้วยเหล็กทองเหลืองเรียกว่าหัวพิณเปี๊ยะ สำหรับใช้เป็นที่พาดสาย ใช้สายทองเหลืองเป็นพื้น สายทองเหลืองนี้จะพาดผ่านสลักตรงกะลาแล้วต่อไปผูกกับสลักตรงด้านซ้าย สายของพิณเปี๊ยะมีทั้ง 2 สายและ 4 สาย กะโหลกของพิณเปี๊ยะทำด้วยเปลือกน้ำเต้าตัดครึ่งหรือกะลามะพร้าว ก็ได้ เวลาดีด ใช้กะโหลกประกบติดกับหน้าอก ขยับเปิดปิดให้เกิดเสียงตามต้องการ เช่นเดียวกับพิณน้ำเต้าของภาคกลาง 
ในสมัยก่อนชาวเหนือมักจะใช้พิณเปี๊ยะดีดคลอกับการขับลำนำในขณะที่ไปเที่ยวสาว พิณเปี๊ยะไม่ได้รับความนิยมเท่าที่ควรเพราะเป็นเครื่องดนตรีที่เล่นยาก แต่ในปัจจุบันมีการประยุกต์เข้ากับดนตรีร่วมสมัย บรรเลงรวมกับสะล้อ ซึง
# โทน
200px|thumb|right|โทนมโหรีกับรำมะนา
โทน เป็นชื่อของเครื่องหนัง ที่ขึงหนังหน้าเดียว มีสายโยงเร่งเสียงจากขอบหนังถึงคอ มีหางยื่นออกไปและบานปลาย มีชื่อเรียกคู่กันว่า โทนทับ โดยลักษณะรูปร่างนั้น โทนมีชื่อเรียกกันได้ตามรูปร่างที่ปรากฏ 2 ชนิด คือ โทนชาตรี และ โทนมโหรี

โทนชาตรีนั้น ตัวโทนทำด้วยไม้ขนุน ไม้สัก หรือ ไม้กะท้อนมีขนาดปากกว้าง 17 ซม. ยาวประมาณ 34 ซม. มีสายโยงเร่งเสียงใช้หนังเรียด ตีด้วยมือข้างหนึ่ง ส่วนอีกมือหนึ่งคอยปิดเปิด ปลายหางที่เป็นปากลำโพง ช่วยให้เกิดเสียงต่าง ๆ ใช้สำหรับ บรรเลงประกอบการแสดงละครชาตรี และหนังตะลุง และตีประกอบจังหวะในวงปี่พาทย์ หรือวงเครื่องสาย หรือวงมโหรีที่เล่นเพลงภาษาเขมร หรือ ตะลุง

ส่วนโทนมโหรีนั้น ตัวโทนทำด้วยดินเผา ด้านที่ขึงหนังโตกว่า โทนชาตรี ขนาดหน้ากว้างประะมาณ 22 ซม. ยาวประมาณ 38 ซม. สายโยงเร่งเสียงใช้หวายผ่าเหลาเป็นเส้นเล็กหรือใช้ไหมฟั่นเป็นเกลียว ขึ้นหนังด้วยหนังลูกวัว หนังแพะ หนังงูเหลือม หรือหนังงูงวงช้าง ใช้สำหรับบรรเลงคู่กับรำมะนา โดยตีขัดสอดสลับกัน ตามจังหวะหน้าทับ
# รำมะนา
รำมะนา (มลายู: Rebana)  เป็นกลองที่ขึงหนังหน้าเดียว หน้ากลองที่ขึงหนังผายออก ตัวกลองสั้น รูปร่างคล้ายชามกะละมัง มีอยู่ 2 ชนิด คือ "รำมะนามโหรี" และ "รำมะนาลำตัด"

รำมะนามโหรี มีขนาดเล็ก หน้ากว้างประมาณ 26 ซม. ตัวรำมะนายาว ประมาณ 7 ซม. หนังที่ขึ้นหน้าตรึงด้วยหมุดโดยรอบ จะเร่งหรือลดเสียงให้สูงต่ำไม่ได้ แต่มีเชือกเส้นหนึ่งที่เรียกว่า สนับ สำหรับหนุนข้างในโดยรอบ ช่วยทำให้เสียงสูงได้ บรรเลงใช้ตีด้วยฝ่ามือคู่กับโทนมโหรี

ส่วน รำมะนาลำตัด มีขนาดใหญ่ หน้ากว้างประมาณ 48 ซม. ตัวรำมะนายาวประมาณ 13 ซม. ขึ้นหนังหน้าเดียว โดยใช้เส้นหวายผ่าซีกโยงระหว่างขอบปน้ากับวงเหล็กซึ่งรองก้นใช้เป็นขอบ ของตัวรำมะนา และใช้ลิ่มหลาย ๆ อันตอกเร่งเสียงระหว่างวงเหล็กกับก้นรำมะนา รำมะนาชนิดนี้เข้าใจว่าได้แบบอย่างมาจากชวาและเข้ามาแพร่หลายในสมัยรัชกาลที่ 5 ใช้ประกอบการเล่นลำตัดและลิเกลำตัด ในการประกอบการเล่นลำตัดนั้นจะใช้รำมะนากี่ลูกก็ได้ โดยให้คนตีนั่งล้อมวงและเป็นลูกคู่ร้องไปด้วย
# ไม้ม้วน
ไม้ม้วน (ใ) ใช้เป็นสระ ใอ เมื่ออยู่หน้าพยัญชนะต้น

 การประสมรูป 
 การประสมรูป  ปรากฏ  ใช้เป็นสระ  สัทอักษรสากล ไม้ม้วน + (พยัญชนะต้น)  ใ–  ใอ  

 ประวัติ 
ไม้ม้วนมีปรากฏในภาษาเขียนของไทย มาตั้งแต่สมัยสุโขทัย ในศิลาจารึกหลักที่หนึ่ง ของพ่อขุนรามคำแหง ในคำว่า ใคร ใคร่ ใด ใส ใหญ่ ใน ให้ ใช้ ใต้ ใศ่ ใว้ เป็นต้น เสียงสระของไม้ม้วนเดิมเป็นเสียงสระผสม อะ+อึ (/aɰ/) พื้นฐานภาษาไทยความเข้าใจที่คลาดเคลื่อน, ศูนย์ให้คำปรึกษาปัญหาภาษาไทย, มหาวิทยาลัยศรีนครินทรวิโรฒ. ซึ่งหายไปจากภาษามาตรฐาน แต่ก็ยังมีร่องรอยให้เห็นในภาษาไทยถิ่นและภาษาไทกลุ่มต่าง ๆ นอกประเทศไทย ภาษาไทยปัจจุบันออกเสียง อะ+ย เหมือนไม้มลาย (ไ) นอกจากภาษาไทยมาตรฐานแล้วยังมีภาษาไทกลุ่มอื่นเช่น ภาษาลาว และภาษาไทใหญ่ ที่ปรากฏไม้ม้วนในภาษาเขียน

ในสมัยกรุงศรีอยุธยา มีตำราเรียนระบุการใช้ไม้ม้วน ในคำศัพท์จำนวน 20 คำ โดยมีคำกลอนแต่งไว้ในหนังสือจินดามณีดังนี้

ใฝ่ใจแลให้ทานทังนอกในแลใหม่ใสใครใคร่แลยองใยอันใดใช้แลใหลหลงใส่กลสใพ้ใบ้ทังใต้เหนือแลใหญ่ยงใกล้ใบแลใช้จงญี่สิบม้วนคือวาจา

ส่วนในหนังสือหนังสือประถมมาลา แต่งโดยพระเทพโมลี (ผึ้ง) ในสมัยรัชกาลที่ 3 ได้ให้หลักการใช้ไม้ม้วน โดยที่สองบทท้ายเป็นคำกลอนจากตำราจินดามณีนั่นเอง ดังนี้

หนึ่งไซร้หมู่ไม้ม้วนปราชประมวลแต่บูราณจักลอกจำลองสารตามอาจารย์บังคับไขใฝ่ใจให้ทานนี้นอกในมีแลใหม่ใสใครใคร่แลยองใยอันใดใช้อย่าใหลหลงใส่กลสะใภ้ใบ้ทั้งต่ำใต้และใหญ่ยงใกล้ใบแลใช่จงใช้ให้คงคำบังคับ

หลังจากนั้น ยังมีบทกลอน (กาพย์ยานี) ที่สอนการใช้ไม้ม้วน ที่รู้จักกันดีจนปัจจุบัน ดังนี้

ผู้ใหญ่หาผ้าใหม่ให้สะใภ้ใช้คล้องคอใฝ่ใจเอาใส่ห่อมิหลงใหลใครขอดูจักใคร่ลงเรือใบดูน้ำใสและปลาปูสิ่งใดอยู่ในตู้มิใช่อยู่ใต้ตั่งเตียงบ้าใบ้ถือใยบัวหูตามัวมาใกล้เคียงเล่าท่องอย่าละเลี่ยงยี่สิบม้วนจำจงดี

เป็นที่น่าสังเกตว่า ในสยามนั้นการใช้ไม้ม้วนจำกัดอยู่ที่คำศัพท์ 20 คำ มาตั้งแต่สมัยอยุธยาเป็นอย่างน้อย และคำศัพท์ใหม่ๆ ที่เกิดขึ้น จะใช้ไม้มลายทั้งสิ้น (เว้นแต่ลูกคำที่แตกจากแม่คำ ซึ่งใช้ไม้ม้วนอยู่แล้ว) แม้คำศัพท์เฉพาะ ที่เป็นชื่อต่างๆ ก็ไม่นิยมที่จะใช้ไม้ม้วนนอกเหนือจาก 20 คำดังกล่าว

 คำที่ใช้ไม้ม้วนในปัจจุบัน 

 ใกล้
 ใคร
 ใคร่
 ใจ
 ใช่

 ใช้
 ใด
 ใต้ (นิยมออกเสียงเป็น ต้าย)
 ใน
 ใบ

 ใบ้
 ใฝ่
 สะใภ้
 ใย (ยองใย, เยื่อใย, ใยบัว, ห่วงใย)
 ใส

 ใส่
 ให้
 ใหญ่
 ใหม่
 ใหล (หลงใหล, หลับใหล, ใหลตาย)

 ในภาษาไท-ไตอื่น 
ในภาษาไทอื่นนั้น ยังมีการใช้เสียง ใ เดิมอยู่ (//) ซึ่งเป็นเสียง อะ-อึ โดยเป็นเสียงที่ไม่เหมือน ไ ซึ่งเป็นเสียง อะ-อิ หรือ อะ-ย (//) ภาษาไท-ไตเหล่านี้คือ ภาษาลาวสำเนียงหลวงพระบาง ภาษาไทใหญ่ ภาษาไทดำ และ ภาษาไทขาว เป็นต้น การเปรียบเทียบเสียงศัพท์รากเดียวกันที่ปรากฏต่อไปนี้ เป็นการเปรียบเทียบระหว่างภาษาไทยกับภาษาไทใหญ่
 ไทย  สัทอักษรสากล  ไทใหญ่  สัทอักษรสากล  หมายเหตุ ใคร่    ၶႂ်ႈ   ใข้  คฺร ในไทยมักตรงกับเสียง ค หรือ ข ของไทใหญ่ (ไม่มีเสียง ร เรือควบกล้ำ) ใจ    ၸႂ်   ใจ๋   ใช่    ၸႂ်ႈ   ใจ้  ช ในไทยมักตรงกับเสียง จ ในไทใหญ่ (ไม่มีเสียง ช ช้าง) ใช้     ၸႂ်ႉ   ใจ้ (โทสั้น)   ใด     လႂ်   ใหล  ด ในไทยมักตรงกับเสียง ล หรือ หล ในไทใหญ่ (ไม่มีเสียง ด เด็ก) ใต้     တႂ်ႈ   ใต้   ใน    ၼႂ်း   ใน้   ใบ     မႂ်   ใหม  บ ในไทยมักตรงกับเสียง ม หรือ หม ในไทใหญ่ (ไม่มีเสียง บ ใบไม้) ใบ้     မႂ်ႈ   ใม่/ใหม้  "ใบ้" แปลว่า โง่ ในไทใหญ่ อันเหมือนลาว (ໃບ້) และไทอื่น ๆ ใฝ่    ၾႂ်ႇ   ใฝ่  ใย     ယႂ်း   ใย้  ใส    သႂ်   ใส  ใส่     သႂ်ႇ   ใส่   ใหม่    မႂ်ႇ   ใหม่
# บุหรี่
บุหรี่หมายถึงทรงกระบอกที่ภายในบรรจุวัตถุติดไฟ ซึ่งส่วนใหญ่คือใบยาสูบ ห่อด้วยกระดาษบาง เพื่อใช้สำหรับการสูบบุหรี่ บุหรี่นั้นจุดที่ปลายฝั่งหนึ่งซึ่งจะเกิดการเผาไหม้โดยช้าโดยปราศจากเปลวเพลิง (smolder) ทำให้ควันจากบุหรี่ถูกดูดกลืนเข้าไปผ่านทางปากจากปลายอีกฝั่งหนึ่ง การสูบบุหรี่เป็นวิธีการบริโภคใบยาสูบที่เป็นที่นิยมมากที่สุด บุหรี่ต่างจากซิการ์ด้วยลักษณะของบุหรี่ที่มักมีขนาดเล็กกว่า มักใช้ใบยาสูบที่ผ่านกระบวนการแล้ว และวิธีการห่อด้วยกระดาษซึ่งมักเป็นสีขาว บุหรี่ส่วนใหญ่ในยุคสมัยใหม่มีไส้กรอง ซึ่งไม่ได้ส่งผลต่อการกรองสารเคมีอันตรายและสารก่อมะเร็ง

รูปแบบที่เก่าแก่ที่สุดของบุหรี่มีลักษณะคล้ายกันกับซิการ์ซึ่งถือกำเนิดมาก่อนบุหรี่ มีหลักฐานปรากฏการสูบบุหรี่ในเม็กซิโกและอเมริกากลางย้อนไปถึงอย่างน้อยศตวรรษที่ 9 ในรูปของท่อเพื่อสูบควัน อารยธรรมมายาและแอซเท็กสูบใบยาสูบและสารมีฤทธิ์กระตุ้นระบบประสาทเพื่อประโยชน์ในพิธีกรรมทางศาสนา ในภาพแกะสลักโบราณมักปรากฏผู้นำศาสนาหรือเทพเจ้าสูบบุหรี่Robicsek, Francis Smoke; Ritual Smoking in Central America pp. 30–37 ภายในทศวรรษ 1830 บุหรี่ได้เข้ามาถึงฝรั่งเศสและได้รับชื่อเรียกว่า cigarette ซึ่งคำนี้ต่อมาถ่ายทอดไปในภาษาอังกฤษในทศวรรษ 1840sOxford English Dictionary, s.v.

เป็นที่ทราบกันทั่วไปว่าบุหรี่มีผลกระทบต่อสุขภาพ อันตรายเหล่านี้เกิดมาจากสารเคมีอันเป็นพิษจำนวนมากที่พบในใบยาสูบตามธรรมชาติ ไปจนถึงที่เกิดขึ้นในควันจากการเผาไหม้ของใบยาสูบCenters for Disease Control and Prevention. (March 5, 2018). 2014 SGR: The Health Consequences of Smoking—50 Years of Progress. Retrieved November 25, 2019, from Centers for Disease Control and Prevention website: https://www.cdc.gov/tobacco/data_statistics/sgr/50th-anniversary/index.htm  สารเคมีนิโคติน ซึ่งเป็นสารมีฤทธิ์ต่อระบบประสาทตัวหลักในบุหรี่ มีฤทธิ์ทำให้เกิดการเสพติดอย่างรุนแรงซึ่งทำให้เกิดการเสพติดบุหรี่ เช่นเดียวกับยาเสพติด บุหรี่ "ถูกสร้างมาเพื่อให้เสพติด" (strategically addictive) โดยมีคุณสมบัติความเสพติดเป็นองค์ประกอบหลักในแผนธุรกิจของผู้ผลิตบุหรี่ ผู้สูบบุหรี่ราวครึ่งหนึ่งเสียชีวิตจากสาเหตุที่เกี่ยวเนื่องมาจากการสูบบุหรี่World Health Organization. (July 26, 2019). Tobacco. Retrieved November 25, 2019, from https://www.who.int/news-room/fact-sheets/detail/tobacco  การสูบบุหรี่เป็นพิษต่อแทบทุกอวัยวะของร่างกาย และโดยส่วนมากนำไปสู่โรคที่ส่งผลต่อหัวใจ ตับ ปอด นอกจากนี้ บุหรี่ยังเป็นปัจจัยเสี่ยงสำคัญต่อการเกิดหัวใจล้มเหลว, โรคหลอดเลือดสมอง, โรคถุงลมโป่งพองเรื้อรัง (COPD) และมะเร็ง
# ประเทศที่ไม่มีทางออกสู่ทะเล
ประเทศที่ไม่มีทางออกสู่ทะเล มักจะถูกนิยามว่าเป็นประเทศที่ถูกปิดล้อมหรือเกือบถูกปิดล้อมด้วยแผ่นดินทั้งหมด ในปี พ.ศ. 2554 มีทั้งหมด 45 ประเทศ การเป็นประเทศที่ไม่มีทางออกสู่ทะเลนับเป็นข้อด้อยทางภูมิศาสตร์ เพราะนอกจากจะถูกปิดกั้นจากทรัพยากรทางทะเลแล้ว ยังทำให้ไม่สามารถค้าขายทางทะเลได้อีกด้วย ประเทศที่มีชายฝั่งจึงมีแนวโน้มที่จะร่ำรวยกว่าและมีประชากรมากกว่าประเทศที่ไม่มีทางออกสู่ทะเลThe Global Enabling Trade Report 2008 หน้า 68

นอกจากนี้ยังมีคำว่า ทะเลปิด หมายถึงทะเลที่ไม่ได้เชื่อมกับมหาสมุทร เช่น ทะเลแคสเปียน ซึ่งในบางครั้งมองเป็นทะเลสาบ

นอกจากนี้ทะเลอื่น ๆ เช่น ทะเลดำ ทะเลเมดิเตอร์เรเนียน ทะเลบอลติก และ ทะเลแดง
มีช่องทางออกสู่ทะเลน้อย

 รายชื่อประเทศที่ไม่มีทางออกสู่ทะเล 

ทวีปเอเชีย
  †‡
 
  †
 
 
 
 
 
  ^
 
  †
 
  ‡

ทวีปยุโรป
  ^
 
  ¤
 
  ^
 
 
 
  
 
  ¤ 0
 
 
 
 
 

ทวีปแอฟริกา
 
 
 
 
 
 
 
 
 
 
 
 
  ¤
 
 
 

ทวีปอเมริกาใต้
 
 

† มีชายฝั่งติดกับทะเลแคสเปียนซึ่งเป็นทะเลปิด
‡ มีชายฝั่งติดกับทะเลอารัลซึ่งเป็นทะเลปิด
¤ ถูกล้อมรอบทุกด้านโดยประเทศเดียว
0 เป็นนครรัฐ
^ เป็นรัฐที่ได้รับการรับรองอย่างไม่สมบูรณ์

 ชายแดนทะเลปิดของประเทศที่ไม่มีทางออกสู่ทะเล 
 ทะเลสาบคาริบา : ซิมบับเว, แซมเบีย
 ทะเลสาบคาฮูล : มอลโดวา
 ทะเลสาบคีวู : รวันดา
 ทะเลแคสเปียน : คาซัคสถาน, เติร์กเมนิสถาน, อาเซอร์ไบจาน
 ทะเลสาบโคโฮฮา : บุรุนดี, รวันดา
 ทะเลสาบเจนีวา : สวิตเซอร์แลนด์
 ทะเลสาบชาด : ชาด, ไนเจอร์
 ทะเลสาบชิอูตา : มาลาวี
 ทะเลสาบซารือกามึช : เติร์กเมนิสถาน, อุซเบกิสถาน
 ทะเลสาบดอยรัน : มาซิโดเนียเหนือ
 ทะเลสาบติติกากา : โบลิเวีย
 ทะเลสาบเตอร์คานา : เอธิโอเปีย
 ทะเลสาบแทนกันยีกา : แซมเบีย, บุรุนดี
 ทะเลสาบน็อยซีเดิล : ออสเตรีย, ฮังการี
 ทะเลสาบโบเดิน : สวิตเซอร์แลนด์, ออสเตรีย
 ทะเลสาบเปรสปา : มาซิโดเนียเหนือ
 ทะเลสาบมัจโจเร : สวิตเซอร์แลนด์
 ทะเลสาบมาลาวี : มาลาวี
 ทะเลสาบรเวรู : บุรุนดี, รวันดา
 ทะเลสาบลูกาโน : สวิตเซอร์แลนด์
 ทะเลสาบวิกตอเรีย : ยูกันดา
 ทะเลสาบออคริต : มาซิโดเนียเหนือ
 ทะเลสาบอัลเบิร์ต : ยูกันดา
 ทะเลอารัล : คาซัคสถาน, อุซเบกิสถาน
 ทะเลสาบอุฟส์นูร์ : มองโกเลีย
 ทะเลสาบอึมเวรู : แซมเบีย
 ทะเลสาบเอ็ดเวิร์ด : ยูกันดา

 ประเทศที่เกือบไม่มีทางออกสู่ทะเล 
ประเทศต่อไปนี้มีดินแดนชายฝั่งซึ่งสั้นมากเมื่อเทียบกับขนาดของประเทศ
  (มหาสมุทรแอตแลนติก) 80 กิโลเมตร
  (อ่าวเปอร์เซีย) 58 กิโลเมตร
  (อ่าวกินี) 56 กิโลเมตร
  (ทะเลเอเดรียติก) 47 กิโลเมตร
  (ทะเลลิแวนไทน์) 40 กิโลเมตร
  (มหาสมุทรแอตแลนติก) 37 กิโลเมตร
  (ทะเลแดง) 26 กิโลเมตร
  (ทะเลเอเดรียติก) 20 กิโลเมตร

 ประวัติศาสตร์ที่เกี่ยวข้อง 
 การก่อตั้งประเทศเอริเทรียและมอนเตเนโกรซึ่งเป็นผลจากการเรียกร้องแบ่งแยกดินแดน ทำให้ประเทศเอธิโอเปีย และเซอร์เบีย (ตามลำดับ) กลายเป็นประเทศที่ไม่มีทางออกสู่ทะเล
 ประเทศโบลิเวียเสียดินแดนทางออกสู่ทะเลให้แก่ชิลีในสงครามมหาสมุทรแปซิฟิก ปัจจุบันกองทัพเรือโบลิเวียต้องฝึกซ้อมในทะเลสาบติติกากา  
 ประเทศออสเตรียและฮังการีสูญเสียทางออกสู่ทะเลจากสนธิสัญญาแซ็ง-แฌร์แม็งและสนธิสัญญาทรียานง ตามลำดับ
# 6 กันยายน
วันที่ 6 กันยายน เป็นวันที่ 249 ของปี (วันที่ 250 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 116 วันในปีนั้น

 เหตุการณ์ 
 พ.ศ. 2065 (ค.ศ. 1522) - เรือวิกตอเรีย นำฆวน เซบัสเตียน เอลกาโน และผู้รอดชีวิต 17 คน จาก 265 คนที่เดินทางไปกับเฟอร์ดินานด์ มาเจลลัน กลับถึงสเปน นับเป็นเรือลำแรกที่ประสบความสำเร็จในการเดินเรือรอบโลก
 พ.ศ. 2498 (ค.ศ. 1955) - ชาวตุรกีบุกโจมตีชนกลุ่มน้อยชาวกรีกในอิสตันบูล ประเทศตุรกี ระหว่างเหตุการณ์การสังหารหมู่ที่อิสตันบูล
 พ.ศ. 2558 (ค.ศ. 2015) - เซี่ยงไฮ้ทาวเวอร์เปิดใช้งานเป็นครั้งแรก

 วันเกิด 
 พ.ศ.2381 (ค.ศ.1838)- พระเจ้าวรวงศ์เธอ พระองค์เจ้ายอดยิ่งยศ บวรราโชรสรัตนราชกุมาร (กรมพระราชวังบวรวิไชยชาญ :วังหน้าคนสุดท้าย)
 พ.ศ. 2421 (ค.ศ. 1878) - พระเจ้าวรวงศ์เธอ กรมหมื่นอนุพงษ์จักรพรรดิ์ (สิ้นพระชนม์ 14 กรกฎาคม พ.ศ. 2475)
 พ.ศ. 2435 (ค.ศ. 1892) - ชิต บุรทัต กวีสมัยรัชกาลที่ 6 ผู้แต่งสามัคคีเภทคำฉันท์
พ.ศ. 2506 (ค.ศ. 1963) - คาเรน ไดแอน บอลด์วิน นักแสดง นางงามชาวแคนาดา
 พ.ศ. 2510 (ค.ศ. 1967) - เมซี่ เกรย์ นักร้องชาวอเมริกัน
 พ.ศ. 2512 (ค.ศ. 1969) - โนริโอะ โอมูระ อดีตนักฟุตบอล และผู้จัดการทีมชาวญี่ปุ่น
 พ.ศ. 2513 (ค.ศ. 1970) - เบญจพล เชยอรุณ นักร้อง นักแสดงชาวไทย
 พ.ศ. 2515 (ค.ศ. 1972) - อิดริส เอลบา นักแสดงชาวอังกฤษ/อเมริกัน
 พ.ศ. 2516 (ค.ศ. 1973) - เกร็ก รูเชดสกี นักเทนนิสชาวอังกฤษ (เกิดในแคนาดา)
 พ.ศ. 2517 (ค.ศ. 1974) - ทิม เฮนแมน นักเทนนิสชาวอังกฤษ
 พ.ศ. 2519 (ค.ศ. 1976) - 
 จักรพงศ์ สิริริน มือเบสของวง พาราด็อกซ์
 เอียน แอชบี นักฟุตบอลชาวอังกฤษ
 พ.ศ. 2520 (ค.ศ. 1977) - คาทาลิน โนวัก ประธานาธิบดีฮังการีคนที่ 6
 พ.ศ. 2521 (ค.ศ. 1978) - โฮะมะเระ ซะวะ นักกีฬาฟุตบอลหญิงระดับอาชีพชาวญี่ปุ่น
 พ.ศ. 2526 (ค.ศ. 1983) - สตีเฟน เคลลี นักฟุตบอลชาวไอร์แลนด์เหนือ
 พ.ศ. 2527 (ค.ศ. 1984) - 
 เยาวภา บุรพลชัย นักเทควันโด
 สรรัศมิ์ อัศวลาภสกุล 
 พ.ศ. 2530 (ค.ศ. 1987) - บรูนู โมเรย์รา นักฟุตบอลชาวโปรตุเกส
 พ.ศ. 2531 (ค.ศ. 1988) - นิธิดล ป้อมสุวรรณ นักแสดงชาวไทย
 พ.ศ. 2532 (ค.ศ. 1989) - สุทิวัส หงส์พูนพิพัฒน์ ผู้ประกาศข่าว พิธีกร และนายแบบชาวไทย
 พ.ศ. 2533 (ค.ศ. 1990) - 
 หลี่ อี้ถง นักแสดงหญิงชาวจีน
 ฮา มินอู นักร้องชาวเกาหลีใต้
 พ.ศ. 2537 (ค.ศ. 1994) - 
 พัชชา พูนพิริยะ นักแสดงชาวไทย นักจัดรายการวิทยุ
 อรเณศ ดีคาบาเลส นักแสดงและนักกีฬาแบดมินตันชาวไทย
 พ.ศ. 2544 (ค.ศ. 2001) - เทอร์เรนซ์ คลาร์ก นักบาสเก็ตบอลชาวอเมริกัน (เสียชีวิต 22 เมษายน พ.ศ. 2564)
 พ.ศ. 2549 (ค.ศ. 2006) - เจ้าชายฮิซะฮิโตะแห่งญี่ปุ่น

 วันถึงแก่กรรม 
 พ.ศ. 2520 (ค.ศ. 1977) - ทองใบ รุ่งเรือง นักร้องลูกทุ่งชาวไทย (เกิด 25 กันยายน พ.ศ. 2463)
 พ.ศ. 2541 (ค.ศ. 1998) - อากิระ คุโรซาวา ผู้กำกับภาพยนตร์ชาวญี่ปุ่น (เกิด 23 มีนาคม พ.ศ. 2452)
พ.ศ. 2542 (ค.ศ. 1999) - ห้างทอง ธรรมวัฒนะ ส.ส.พรรคประชากรไทย (เกิด 20 พฤษภาคม พ.ศ. 2492)
พ.ศ. 2548 (ค.ศ. 2005) - หม่อมเจ้าดวงจิตร จิตรพงศ์ (ประสูติ 26 กันยายน พ.ศ. 2451)
พ.ศ. 2553 (ค.ศ. 2010) - อภิชาติ ชูสกุล นักแสดงและผู้ช่วยผู้กำกับชาวไทย (เกิด พ.ศ. 2499)
พ.ศ. 2564 (ค.ศ. 2021) - พระพุทธิสารโสภณ (เดช กตปุญฺโญ) อดีตเจ้าอาวาสวัดมัชฌันติการาม (เกิด 25 พฤศจิกายน พ.ศ. 2493)

 วันสำคัญและวันหยุดเทศกาล 
 เอสวาตินี - วันประกาศเอกราช
 วันต่อต้านคอร์รัปชันแห่งชาติ

 แหล่งข้อมูลอื่น 
 BBC: On This Day
 Today in History: September 6 

กันยายน 06
หมวดหมู่:กันยายน
# Saikano อาวุธสุดท้ายคือเธอ
Saikano อาวุธสุดท้ายคือเธอ   หรือที่รู้จักกันในชื่อย่อว่า ไซคาโนะ (ย่อจากชื่อเรื่อง ไซชูเฮคิคาโนะโจ) เป็นการ์ตูนญี่ปุ่นแนวดราม่า ผลงานของ ชิน ทาคาฮาชิ ที่สะท้อนการต่อสู้ในแบบหนังวิทยาศาสตร์ ความรัก และมุมมืดในชีวิต

ในประเทศไทย Saikano อาวุธสุดท้ายคือเธอ ได้รับการตีพิมพ์ภายใต้สิขสิทธิ์ของเนชั่น เอ็ดดูเทนเมนท์ และไม่สามารถตีพิมพ์เล่มสุดท้ายออกจำหน่ายได้เพราะมีเนื้อหาความรุนแรงและเรื่องเพศอย่างเปิดเผย ส่วนฉบับอนิเมะ เคยออกฉายทางช่องยูบีซีสปาร์ก ของสถานีโทรทัศน์เคเบิลยูบีซี (ทรูวิชั่นส์ ในปัจจุบัน) และออกวางจำหน่ายในรูปแบบวีซีดี-ดีวีดีลิขสิทธิ์โดยอามีโก้ ซึ่งใช้ชื่อภาษาไทยว่า "อาวุธสุดท้ายคือเธอ...ไซคาโนะ"

 โครงเรื่อง 
อาวุธสุดท้ายคือเธอ ไซคาโนะ จัดทำทำในรูปแบบ ภาพยนตร์การ์ตูนโทรทัศน์, ตอนพิเศษ OVA และยังรวมไปถึงวิดีโอเกม ของ โคนามิ (จำหน่ายเมื่อวันที่ 29 พฤษภาคม พ.ศ. 2546 ตามระดับของ CERO ผู้เล่นควรมีอายุมากกว่า 15 ปี) และยังมี ฉบับคนแสดง เริ่มวันที่ 28 มกราคม พ.ศ. 2549

ส่วนชื่อของไซคาโนะยังมีคำสร้อย หรือชื่อเรื่องต่อ โดยในฉบับหนังสือการ์ตูน คือ The last love song on this little planet (เพลงรักบทสุทท้ายบนดาวเล็กๆ ดวงนี้) , ฉบับภาพยนตร์การ์ตูนโทรทัศน์ She, The Ultimate Weapon (อาวุทสุดท้ายคือเธอ) , ตอนพิเศษ (OVA) another love song (เพลงรักอีกบทหนึ่ง) โดยมีการวางจำหน่ายออกเป็น 2 ชุดตามเวลา คือ วันที่ 29 พฤษภาคม 2003 ในภาคปฐมบท และภาค CERO โดยออกในอีก 3 ปี ที่เป็น การรีเมก ใน วันที่ 28 มกราคา 2006

 เนื้อเรื่องย่อ 

เรื่องเกิดขึ้นที่เขตซัปโปโรในประเทศญี่ปุ่น

เด็กผู้หญิงธรรมดาคนหนึ่ง จิเสะ เธอเป็นคนที่ขี้อาย ตัวเล็ก ซุ่มซ่าม ที่ได้สารภาพรักกับพระเอก ชูจิ หนุ่มมาดเข้มที่ไม่ประสีประสาเรื่องผู้หญิง

จนกระทั่งวันหนึ่งมีกองกำลังไม่ทราบฝ่ายได้เข้ามาโจมตีเมืองที่ทั้งสองคน อยู่ ที่นั่นเองที่ชูจิได้รู้เกี่ยวกับความจริงที่แสนโหดร้ายเกี่ยวกับจิเสะที่ เธอถูกกองกำลังป้องกันตนเองของญี่ปุ่น นำไปดัดแปลงให้กลายเป็นอาวุธที่มีชีวิต ชูจิพยายามที่จะหาทางแก้ไขชะตากรรมอันแสนโหดร้ายนี้ แต่ดูเหมือนว่าชะตากรรมกลับเป็นฝ่ายเปลี่ยนชีวิตของเขาทั้งสองไปตลอดกาล

ความวุ่นวายเกิดขึ้น เมื่อไฟแห่งสงครามปะทุขึ้นมา มีการทิ้งระเบิดถล่มเมือง โดยการก่อส่งคราม ในประเทศญี่ปุ่น ในเวลานั้นเอง เงาปริศนา ปรากฏ ขึ้นเหนือท้างฟ้าที่เต็มไปด้วยฝูงเครื่องบินทิ้งระเบิด ความเร็วของมันเกินกว่าจะคาดเดาว่ามันเป็นอะไร เครื่องบินลำแล้วลำเล่าต่างร่วงลงมาโดยไม่อาจต้านสิ่งนั้นได้ "มันคืออะไรนะ" ชูจิสงสัย เงาปริศนานั้นพุ่งลงมาที่พื้น ตรงหน้ากับชูจิ เผชิญ หน้ากัน สิ่งนั้นพูดกับชูจิว่า "ขอโทษนะชูจัง" ซึ่งเป็นคำพูดติดปากเสมอมาของแฟนสาวของชูจินั้นเอง พร้อมด้วยแขนขวาที่เปลี่ยนรูปเป็นปืนขนาดใหญ่กว่าลำตัว น้ำตานองหน้า ในชุดนักเรียนที่ฉีกขาด เธอคือจิเสะ

ความรักของชูจิต่อจิเสะจะเป็นอย่างไร จิเสะที่กลายเป็นอาวุธสงครามที่มีอำนาจสูงที่สุดในโลก เป็นอาวุธชีวะในร่างของมนุษย์ เธอผู้ที่สามารถฆ่าคนนับพันได้ในเวลาพริบตาเดียว เธอผู้ที่ไม่มีเสียงเต้นของหัวใจอีกแล้ว เธอยังเป็นมนุษย์อยู่จริงๆรึเปล่า
 ตัวละคร 

 รายชื่อตอน
# วงกลมละติจูด
วงกลมละติจูด (Circle of Latitude) หรือ เส้นขนาน (Parallel) บอกฤดูกับอากาศ เป็นเส้นสมมติในแนวตะวันออก-ตะวันตกของโลก ลากเชื่อมจุดต่าง ๆ ที่มีพิกัดละติจูดเท่ากัน

วงกลมละติจูดวัดจากการหมุนรอบตัวของโลก โดยจะตั้งฉากกับแกนหมุนเสมอ และมีวงกลมละติจูดพิเศษ 4 เส้นที่นำมาจากการโคจรรอบดวงอาทิตย์

วงกลมละติจูดที่สำคัญมี 5 เส้นคือ
 อาร์กติกเซอร์เคิล (66° 33' 38" เหนือ)
 ทรอปิกออฟแคนเซอร์ Cancer (23° 26' 22" เหนือ)
 เส้นศูนย์สูตร (0° เหนือ)
 ทรอปิกออฟแครปริคอน (23° 26' 22" ใต้)
 แอนตาร์กติกเซอร์เคิล (66° 33' 38" ใต้)

เส้นอาร์กติกเซอร์เคิลและแอนตาร์กติกเซอร์เคิลใช้กำหนดจุดเหนือสุดและใต้สุดที่มีโอกาสไม่พบกับพระอาทิตย์ขึ้น

เส้นทรอปิกออฟแคนเซอร์ และทรอปิกออฟแครปริคอน กำหนดจุดเหนือสุดและใต้สุดที่มีโอกาสเห็นพระอาทิตย์ขึ้นเหนือศีรษะ
# พระมหาพิชัยมงกุฎ
พระมหาพิชัยมงกุฎ เป็นหนึ่งในห้าของเครื่องเบญจราชกกุธภัณฑ์ อันเป็นเครื่องทรงในพระมหากษัตริย์แห่งพระราชอาณาจักรสยามตั้งแต่สมัยโบราณ จนถึงปัจจุบัน

 ประวัติ 
thumb|230x230px|พระมหาพิชัยมงกุฎจำลองมาจากตราประจำพระบาทสมเด็จพระปรเมนทรรามาธิบดีศรีสินทรมหาวชิราลงกรณฯ พระวชิรเกล้าเจ้าอยู่หัว
เครื่องประดับพระเศียรองค์แรก สร้างขึ้นในรัชกาลที่ 1 ในปีพุทธศักราช 2325 ทำด้วยทองคำลงยาบริสุทธิ์ ประดับเพชร เฉพาะองค์พระมหามงกุฎ ไม่รวมพระกรรเจียกจอน สูง 51 ซ.ม. ถ้ารวมพระกรรเจียกจอนสูง 66 ซ.ม. มีน้ำหนักถึง 7.3 กิโลกรัม ที่ยอดประดับเพชรเม็ดใหญ่ ซึ่งรัชกาลที่ 4 ได้ทรงพระกรุณาโปรดเกล้าโปรดกระหม่อมให้หามาจากเมืองกัลกัตตา ประเทศอินเดีย มาประดับที่ยอดพระมหามงกุฎ พระราชทานนามเพชรเม็ดนั้นว่า "พระมหาวิเชียรมณี"

 สถาบันการศึกษาที่ใช้พระมหามงกุฎเป็นสัญลักษณ์ 
การใช้พระมหามงกุฎหรือพระมหาพิชัยมงกุฎ เป็นเครื่องหมายประจำสถาบันการศึกษานั้น ต้องได้รับพระบรมราชานุญาตจากพระบาทสมเด็จพระเจ้าอยู่หัว ปัจจุบัน มีสถาบันการศึกษาที่ใช้พระมหามงกุฎหรือพระมหาพิชัยมงกุฎดังนี้

 สถาบันอุดมศึกษา 
 จุฬาลงกรณ์มหาวิทยาลัย หมายถึง พระมหามงกุฎถอดพระจอน ในนัยยะของพระเกี้ยว พิจิตรเรขาประจำพระองค์พระบาทสมเด็จพระจุลจอมเกล้าเจ้าอยู่หัว
 มหาวิทยาลัยมหาจุฬาลงกรณราชวิทยาลัย หมายถึง พระมหามงกุฎถอดจอน ในนัยยะของพระเกี้ยวพิจิตรเรขาประจำพระองค์พระบาทสมเด็จพระจุลจอมเกล้าเจ้าอยู่หัว เบื้องหลังพระมหามงกุฎ ประกอบด้วยพระธรรมจักร แสดงถึงอุดมการณ์ทางการศึกษาตามพระราชปณิธานของพระบาทสมเด็จพระจุลจอมเกล้าเจ้าอยู่หัว ซึ่งพระองค์ทรงหมายให้สถาปนาขึ้นเพื่อเป็นสถาบันศึกษาพระไตรปิฎกและวิชาการชั้นสูงสำหรับพระภิกษุสงฆ์
 มหาวิทยาลัยมหิดล
 สถาบันเทคโนโลยีพระจอมเกล้าเจ้าคุณทหารลาดกระบัง
 มหาวิทยาลัยเทคโนโลยีพระจอมเกล้าพระนครเหนือ
 มหาวิทยาลัยเทคโนโลยีพระจอมเกล้าธนบุรี
 มหาวิทยาลัยเทคโนโลยีราชมงคล
 มหาวิทยาลัยทักษิณ
 มหาวิทยาลัยสงขลานครินทร์
 วิทยาลัยแพทยศาสตร์พระมงกุฎเกล้า
 สถาบันการพยาบาลศรีสวรินทิรา สภากาชาดไทย
 โรงเรียนนายเรืออากาศนวมินทกษัตริยาธิราช

 โรงเรียน 
 โรงเรียนจิตรลดา
 โรงเรียนจิตรลดา (สายวิชาชีพ)
 โรงเรียนดอนเมืองทหารอากาศบำรุง
 โรงเรียนชัยภูมิภักดีชุมพล
 โรงเรียนพรตพิทยพยัต
  โรงเรียนนวมินทราชินูทิศ เตรียมอุดมศึกษาน้อมเกล้า 
 โรงเรียนนวมินทราชูทิศ กรุงเทพมหานคร
 โรงเรียนนวมินทราชูทิศ พายัพ
 โรงเรียนนวมินทราชูทิศ มัชฌิม
 โรงเรียนนวมินทราชูทิศ อีสาน
 โรงเรียนนวมินทราชูทิศ ทักษิณ
 วิทยาลัยการอาชีพนวมินทราชูทิศ
 โรงเรียนมัธยมวัดมกุฏกษัตริย์
 โรงเรียนราชวินิต
 โรงเรียนราชวินิต มัธยม
 โรงเรียนราชวินิตบางเขน
 โรงเรียนราชวินิตบางแก้ว ในพระบรมราชูปถัมภ์
 โรงเรียนราชวินิตบางแคปานขำ
 โรงเรียนราชวินิตสุวรรณภูมิ
 โรงเรียนศรีพฤฒา
 โรงเรียนสารวิทยา
 โรงเรียนวัดราชโอรส
โรงเรียนราชประชานุเคราะห์ ในพระบรมราชูปถัมภ์ทุกแห่ง
 โรงเรียนราชประชาสมาสัย ฝ่ายมัธยม รัชดาภิเษก ในพระบรมราชูปถัมภ์
 โรงเรียนเบญจมราชูทิศ นครศรีธรรมราช
 โรงเรียนปิยะมหาราชาลัย
 โรงเรียนวังไกลกังวล ในพระบรมราชูปถัมภ์
 โรงเรียนเบ็ญจะมะมหาราช
 โรงเรียนร่มเกล้า
 โรงเรียนวิเชียรมาตุ
 โรงเรียนศรียานุสรณ์
โรงเรียนเทพมงคลรังษี ในพระสังฆราชูปถัมภ์ สมเด็จพระญาณสังวร สมเด็จพระสังฆราช สกลมหาสังฆปริณายก
 โรงเรียนสุรศักดิ์มนตรี
 โรงเรียนฤทธิยะวรรณาลัย
 โรงเรียนฤทธิยะวรรณาลัย ๒
 โรงเรียนสายปัญญารังสิต
 โรงเรียนมอ.วิทยานุสรณ์ สุราษฎร์ธานี
# ขี้ผึ้ง
ขี้ผึ้ง คือ ไขมันในสถานะของแข็ง เกิดขึ้นจากการผสมของสารประกอบหลายชนิดได้แก่ไฮโดรคาร์บอน (สารเคมีจำพวกน้ำมันดิน) 14%, โมโนเอสเตอร์ 35%, ไดเอสเตอร์ 14%, ไตรเอสเตอร์ 3%, ไฮดรอกซีโพลีเอสเตอร์ 8%, เอสเตอร์ของกรด 1%, กรดอิสระ 12%, แอลกอฮอล์อิสระ 1% รวมถึงสารที่ไม่สามารถระบุได้อีก 6% ขี้ผึ้งถูกเก็บอยู่ในตัวของผึ้งน้ำหวานในรูปของเกล็ดบาง ๆ เกล็ดดังกล่าวถูกสร้างขึ้นโดยต่อมที่อยู่บริเวณท้องน้อยของผึ้ง ส่วนผึ้งงานมีต่อมดังกล่าวอยู่แปดต่อมอยู่ด้านในของเปลือกปล้องกลางบริเวณท้องน้อยในอัตราส่วน 4 ต่อ 7 ขนาดของต่อมผลิตขี้ผึ้งขึ้นอยู่กับอายุของผึ้งงาน

ผึ้งน้ำหวานนำขี้ผึ้งของตนเองไปใช้สร้างโพรงเล็ก ๆ ในรวงน้ำผึ้ง ซึ่งใช้ในการเลี้ยงผึ้งที่ยังไม่เติบโตเต็มที่ และใช้ในการเก็บน้ำผึ้งและเรณูดอกไม้ ในการที่ผึ้งที่ทำหน้าที่ในการสร้างขี้ผึ้ง (ผึ้งน้ำหวานอายุ 12 วัน) จะผลิตขี้ผึ้งได้นั้น อุณหภูมิภายในรังผึ้งจะต้องอยู่ระหว่าง 33 ถึง 36°C (องศาเซลเซียส) โดยผึ้งที่มีหน้าที่ดังกล่าวจะต้องบริโภคน้ำผึ้งถึงประมาณแปดปอนด์ (ประมาณ 3.6 กิโลกรัม) ในการที่จะผลิตขี้ผึ้งเพียงปอนด์เดียว (ประมาณ 0.4 กิโลกรัม) เมื่อผู้เก็บน้ำผึ้งเข้าไปทำการเก็บน้ำผึ้ง พวกเขาจะตัดฝาปิดโพรงผึ้งออกในแต่ละโพรงของรังน้ำผึ้ง สีของขี้ผึ้งมีตั้งแต่สีเหลืองอ่อนไล่ไปจนถึงสีเหลืองแกมน้ำตาล ขึ้นอยู่กับความบริสุทธิ์ของขี้ผึ้ง ขี้ผึ้งจากรวงเพาะเลี้ยงในรังผึ้งจะมีสีเข้มกว่าขี้ผึ้งจากรวงน้ำผึ้ง ที่ ๆ ซึ่งความปนเปื้อนเกิดขึ้นได้น้อยกว่า

ขี้ผึ้งเป็นสสารที่มีจุดหลอมเหลวอยู่ระหว่าง 62 - 64°C ขี้ผึ้งไม่มีจุดเดือด แต่จะกักเก็บความร้อนต่อไปจนมันลุกเป็นไฟเมื่ออุณหภูมิประมาณ 120°C เมื่อขี้ผึ้งได้รับความร้อนจนถึงอุณหภูมิ 85°C สีของขี้ผึ้งจะเริ่มหลอมละลายออกไป ความหนาแน่นสัมพัทธ์ที่อุณหภูมิ 15°C คือตั้งแต่ 0.958 - 0.970 กรัม/ลูกบาศก์เซนติเมตร

มนุษย์นำขี้ผึ้งไปใช้ในการผลิตเทียนไขคุณภาพดี, เครื่องสำอาง รวมถึงวัสดุและสารขัดเงา (มักจะเป็นยาขัดรองเท้า) และเป็นส่วนประกอบในการประดิษฐ์หุ่นขี้ผึ้ง รวมถึงผลิตภัณฑ์อื่น ๆ ขี้ผึ้งเมื่อนำมาใช้เป็นเทียนจะไม่เกิดน้ำตาเทียนและมีควันที่น้อยกว่าธูปหรือเทียนธรรมดาอย่างมาก ซึ่งทำให้มันเป็นที่นิยมใช้ในการประกอบพิธีทางคริสต์ศาสนา